《杭山八景》
宋代·章鉴

内史名题古钓台，高风凛凛势崔嵬。
晚烟杨柳垂青缕，春雨桃崔点绿苔。
百尺丝纶波荡漾，一宗诗派水潆洄。
何时来借閒灯览，涤尽尘襟万斛埃。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。